**รายงานการประชุมคณะกรรมการประจำคณะวิศวกรรมศาสตร์**

**วาระพิเศษ ครั้งที่ 1/2562**

**วันจันทร์ที่ 2 ธันวาคม 2562**

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. รศ.จีรนุช เสงี่ยมศักดิ์ รองคณบดีฝ่ายวิจัยและวิเทศสัมพันธ์
4. ผศ.คมกฤช ปิติฤกษ์ รองคณบดีฝ่ายแผนยุทธศาสตร์

และพัฒนาองค์กร

1. รศ.ณัฐพงษ์ อารีมิตร รองคณบดีฝ่ายวิชาการ
2. รศ.สมชาย ชวนอุดม หัวหน้าสาขาวิชาวิศวกรรมเกษตร
3. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
4. รศ.วินัย ศรีอำพร กรรมการผู้ทรงคุณวุฒิ
5. รศ.ธนากร วงศ์วัฒนาเสถียร กรรมการผู้ทรงคุณวุฒิ
6. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.ภาณุพงษ์ วันจันทึก ผู้ช่วยคณบดีฝ่ายบริการวิชาการและถ่ายทอดเทคโนโลยี
2. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
3. ผศ.อานุภาพ มีสมบูรณ์ หัวหน้าสาขาวิชาวิศวกรรมไฟฟ้า
4. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
5. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
6. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
7. น.ส.อารีย์วรรณ ละม้ายพันธ์ ผู้ช่วยเลขานุการ
8. นายภาณุพงศ์ ต.ประเสริฐ ผู้ช่วยเลขานุการ

**เริ่มประชุมเวลา 12.00 น.**

เมื่อครบองค์ประชุมแล้ว ประธานได้กล่าวเปิดการประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 เชิญร่วมงานและแสดงความยินดีศิษย์เก่าที่ได้รับรางวัล**

ประธานได้แจ้งที่ประชุมถึงกำหนดการจัดงานชื่นชมและแสดงความยินดีศิษย์เก่าที่ได้รับรางวัล

ต่าง ๆ จากมหาวิทยาลัยขอนแก่น ในวันจันทร์ที่ 2 ธันวาคม 2562 เวลา 18.00-21.00 น. ณ ห้องราชพฤกษ์ 3 โรงแรมอวานี อำเภอเมือง จังหวัดขอนแก่น โดยมีผู้เข้ารับรางวัลต่าง ๆ ดังนี้

1. รองศาสตราจารย์ ดร.กิตติชัย ไตรรัตนศิริชัย ตำแหน่งอดีตอธิการบดีมหาวิทยาลัยขอนแก่น คนที่ 10 (รุ่น 11) รางวัลพระธาตุพนมทองคำ มหาวิทยาลัยขอนแก่น

2. ผู้ช่วยศาสตราจารย์ ดร. ธเนศ วีระศิริ ตำแหน่งนายกวิศวกรรมสถานแห่งประเทศไทย ในพระบรมราชูปถัมภ์ (พ.ศ. 2563 – พ.ศ. 2565) (รุ่น 14) รางวัลปริญญาวิศวกรรมศาสตร์ ดุษฎีบัณฑิตกิตติมศักดิ์ สาขาวิศวกรรมศาสตร์ มหาวิทยาลัยขอนแก่น

3. นายสมพงษ์ ปรีเปรม ตำแหน่งผู้ว่าการไฟฟ้าส่วนภูมิภาค รางวัลศิษย์เก่าเกียรติยศ มข. 2562 ด้านบริหารจัดการ

4. นายสุริยะ ตันติวิวัฒน์ ตำแหน่งนายกสมาคมศิษย์เก่าวิศวกรรมศาสตร์ มหาวิทยาลัยขอนแก่น (รุ่น 20) รางวัลศิษย์เก่าดีเด่นระดับบัณฑิตศึกษา มหาวิทยาลัยขอนแก่น ประจำปี 2562 ด้านบริหาร

5. นายมานพ สุสิงห์ ตำแหน่งรองอธิบดีกรมทางหลวงชนบท (รุ่น 16) รางวัลศิษย์เก่าดีเด่น มหาวิทยาลัยขอนแก่น ประจำคณะวิศวกรรมศาสตร์ ปี 2562

จึงแจ้งที่ประชุมเพื่อรับทราบ

**ที่ประชุมรับทราบ**

**ระเบียบวาระที่ 2 รับรองรายงานการประชุมคณะกรรมการประจำคณะฯ ครั้งที่ 12-21/2562 เมื่อวันพฤหัสบดีที่ 21 พฤศจิกายน 2562**

ที่ประชุมมีมติรับรองรายงานการประชุมคณะกรรมการประจำคณะฯ ครั้งที่ 12-21/2562 โดยไม่มีการแก้ไข

**ระเบียบวาระที่ 3 เรื่องสืบเนื่องจากการประชุมครั้งก่อน**

**3.1 สรุปวาระสืบเนื่อง**

ประธานได้แจ้งที่ประชุมถึงสรุปวาระสืบเนื่อง จำนวน 1 เรื่อง คือ การศึกษาแนวทางในการกำหนดหลักเกณฑ์การเบิกจ่ายค่าสอนเกินภาระงานสอน ซึ่งขณะนี้กำลังอยู่ในระหว่างการดำเนินการ จึงแจ้งที่ประชุมเพื่อรับทราบ

**ที่ประชุมรับทราบ**

**3.2 ประกาศคณะวิศวกรรมศาสตร์ เรื่อง หลักเกณฑ์ และวิธีการสรรหากรรมการประจำ คณะวิศวกรรมศาสตร์ ประเภทผู้แทนหัวหน้าสาขาวิชาและประเภทผู้ทรงคุณวุฒิ**

ประธานได้เสนอต่อที่ประชุมว่า สืบเนื่องวาระที่ 5.7 หลักเกณฑ์และวิธีการสรรหากรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชา และประเภทผู้ทรงคุณวุฒิ ในคราวประชุม ครั้งที่ 12-21/2562 เมื่อวันที่ 21 พฤศจิกายน 2562 ที่ประชุมพิจารณาแล้วมีมติให้ปรับปรุงประกาศ คณะวิศวกรรมศาสตร์ (ฉบับที่ 109/2558) เรื่อง หลักเกณฑ์ และวิธีการสรรหากรรมการประจำ คณะวิศวกรรมศาสตร์ ตามข้อเสนอแนะต่าง ๆ นั้น บัดนี้ คณะฯ ได้ดำเนินการปรับปรุงประกาศฯ ตามข้อเสนอแนะดังกล่าวข้างต้นเรียบร้อยแล้ว ทั้งนี้ ในส่วนของคณะกรรมการสรรหากรรมการ ประจำคณะวิศวกรรมศาสตร์ที่มีมติเห็นชอบให้แต่งตั้ง จำนวน 5 ราย ไปแล้วนั้น ขอเพิ่มเติม อาจารย์กิตติ์ เธียรธโนปจัย เป็นกรรมการ นายคณินท์ อุชชิน ตำแหน่งนักสารสนเทศปฏิบัติการ สังกัด กองทรัพยากรบุคคล เป็นกรรมการ และนางสาวนิรมล ภูครองนาค เป็นผู้ช่วยเลขานุการ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบประกาศคณะวิศวกรรมศาสตร์ เรื่อง หลักเกณฑ์ และวิธีการสรรหากรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชาและประเภทผู้ทรงคุณวุฒิ โดยมีข้อเสนอแนะให้สลับข้อระหว่างข้อ 8 กับ ข้อ 9 ในการนี้ ได้มีมติเห็นชอบให้แต่งตั้งคณะกรรมการสรรหากรรมการประจำคณะวิศวกรรมศาสตร์ เพิ่มเติม ดังนี้**

**1. อาจารย์กิตติ์ เธียรธโนปจัย เป็นกรรมการ**

**2. นายคณินท์ อุชชิน เป็นกรรมการ**

**(ตำแหน่งนักสารสนเทศปฏิบัติการ สังกัดกองทรัพยากรบุคคล)**

**3. นางสาวนิรมล ภูครองนาค เป็นผู้ช่วยเลขานุการ**

**ทั้งนี้ ให้รองคณบดีฝ่ายแผนยุทธศาสตร์และพัฒนาองค์กรดำเนินการต่อไป**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**ระเบียบวาระที่** 5 **เรื่องเสนอเพื่อพิจารณา**

**5.1 รับบุคคลเข้าศึกษาต่อในระดับบัณฑิตศึกษาตลอดปี**

รองคณบดีฝ่ายวิชาการได้เสนอต่อที่ประชุมว่า ด้วยมีบุคคลแจ้งความประสงค์จะขอเข้าศึกษาต่อในระดับบัณฑิตศึกษา ภาคการศึกษาปลาย ปีการศึกษา 2562 จำนวน 2 คน ซึ่งผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว ดังนี้

1) นายสิริเดช ไพบูลย์อุดมการณ์ หลักสูตรวิศวกรรมศาสตรมหาบัณฑิต สาขาวิชาวิศวกรรมสิ่งแวดล้อม แผน ก แบบ ก 2 ภาคปกติ โดยมี อาจารย์รัฐบาล ขันโพธิ์น้อย รับเป็นอาจารย์ที่ปรึกษา ผ่านความเห็นชอบจากคณะกรรมการบริหารหลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า ในคราวประชุมครั้งที่ 2/2562 เมื่อวันที่ 27 พฤศจิกายน 2562 ด้วยแล้ว

2) Mr. Robby Rosandi หลักสูตรปรัชญาดุษฎีบัณฑิต สาขาวิชาวิศวกรรมอุตสาหการ แบบ 1.1 ภาคปกติ โดยมี รองศาสตราจารย์ปณิธาน พีรพัฒนา รับเป็นอาจารย์ที่ปรึกษา ผ่านความเห็นชอบจากคณะกรรมการบริหารหลักสูตรปรัชญาดุษฎีบัณฑิต สาขาวิชาวิศวกรรมอุตสาหการ โดยวิธีเวียน ครั้งที่ 2/2562 เมื่อวันที่ 25 พฤศจิกายน 2562 ด้วยแล้ว

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบรับบุคคลเข้าศึกษาต่อในระดับบัณฑิตศึกษาตลอดปี จำนวน 2 คน และให้รองคณบดีฝ่ายวิชาการดำเนินการต่อไป**

**5.2 นักศึกษาสำเร็จการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาระดับบัณฑิตศึกษา คณะวิศวกรรมศาสตร์ ได้เรียนครบหลักสูตรประจำภาคการศึกษาต้น ปีการศึกษา 2562 จำนวน 3 คน ซึ่งได้ผ่านการตรวจสอบความถูกต้องจากสาขาวิชาที่สังกัดและหน่วยบัณฑิตศึกษาได้นำเสนอคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว โดยมีรายละเอียดดังนี้

**หลักสูตรวิศวกรรมศาสตรมหาบัณฑิต (วศ.ม.) จำนวน 2 คน**

- สาขาวิชาวิศวกรรมไฟฟ้า แผน ก แบบ ก2 จำนวน 1 คน

- สาขาวิชาวิศวกรรมวัสดุและการผลิต แผน ก แบบ ก1 จำนวน 1 คน

**หลักสูตรปรัชญาดุษฎีบัณฑิต (ปร.ด.) จำนวน 1 คน**

- สาขาวิชาวิศวกรรมสิ่งแวดล้อม แบบ 1.1 จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบนักศึกษาสำเร็จการศึกษา ระดับบัณฑิตศึกษา จำนวน 3 คน และ ให้รองคณบดีฝ่ายวิชาการดำเนินการต่อไป**

**5.3 รับรองผลการศึกษา ระดับบัณฑิตศึกษา**

รองคณบดีฝ่ายวิชาการได้เสนอต่อที่ประชุมว่า เพื่อให้การจัดส่งผลการศึกษา ประจำภาคการศึกษาต้น ปีการศึกษา 2562 ทันตามที่มหาวิทยาลัยขอนแก่นกำหนด จึงเสนอที่ประชุมเพื่อพิจารณารับรองผลการศึกษา ระดับบัณฑิตศึกษา ซึ่งได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ ในคราวประชุมครั้งที่ 6-11/2562 เมื่อวันที่ 29 พฤศจิกายน 2562 เรียบร้อยแล้ว ดังนี้

|  |  |  |  |
| --- | --- | --- | --- |
| **สาขาวิชา** | **วิชาทั่วไป** | **วิทยานิพนธ์** | **ดุษฎีนิพนธ์** |
| 1. ส่วนกลาง | 2 วิชา |  |  |
| 2. สาขาวิชาวิศวกรรมโยธา | 22 วิชา | 44 คน | 24 คน |
| 3. สาขาวิชาวิศวกรรมไฟฟ้า | 7 วิชา | 13 คน | 10 คน |
| 4. สาขาวิชาวิศวกรรมเกษตร | 7 วิชา | 13 คน | 18 คน |
| 5. สาขาวิชาวิศวกรรมอุตสาหการ/วัสดุและการผลิต/การจัดการอุตสาหกรรมและโลจิสติกส์ | 14 วิชา | 40 คน | 31 คน |
| 6. สาขาวิชาวิศวกรรมเครื่องกล | 4 วิชา | 14 คน | 20 คน |
| 7. สาขาวิชาวิศวกรรมสิ่งแวดล้อม | 8 วิชา | 15 คน | 14 คน |
| 8. สาขาวิชาวิศวกรรมเคมี | 8 วิชา | 17 คน | 11 คน |
| 9. สาขาวิชาวิศวกรรมคอมพิวเตอร์ | 5 วิชา | 9 คน | 10 คน |
| 10. สาขาวิชาวิศวกรรมพลังงาน | 5 วิชา | 8 คน | 4 คน |
| 11. สาขาวิชาวิศวกรรมชีวการแพทย์ | 3 วิชา | 1 คน | 1 คน |
| **รวม** | **85 วิชา** | **174 คน** | **143 คน** |

ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบรับรองผลการศึกษา ระดับบัณฑิตศึกษา และให้รองคณบดีฝ่ายวิชาการดำเนินการต่อไป**

**5.4 รับรองผลการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีอาจารย์ประจำวิชาได้ส่งผลการศึกษาในภาคการศึกษาต้น ปีการศึกษา 2562 ซึ่งได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 10-19/2562 เมื่อวันที่ 29 พฤศจิกายน 2562 ดังนี้

1. ส่วนกลาง จำนวน 9 รายวิชา

2. หลักสูตรวิชาวิศวกรรมโยธา จำนวน 41 รายวิชา

3. หลักสูตรวิชาวิศวกรรมไฟฟ้า จำนวน 40 รายวิชา

4. หลักสูตรวิศวกรรมเกษตร จำนวน 28 รายวิชา

5. หลักสูตรวิศวกรรมอุตสาหการ จำนวน 26 รายวิชา

6. หลักสูตรวิศวกรรมเครื่องกล จำนวน 38 รายวิชา

7. หลักสูตรวิศวกรรมสิ่งแวดล้อม จำนวน 18 รายวิชา

8. หลักสูตรวิศวกรรมเคมี จำนวน 39 รายวิชา

9. หลักสูตรวิศวกรรมคอมพิวเตอร์ จำนวน 22 รายวิชา

10. หลักสูตรวิศวกรรมสื่อดิจิทัล (นานาชาติ) จำนวน 12 รายวิชา

รวมทั้งสิ้นจำนวน 273 รายวิชา

ทั้งนี้ ผู้ช่วยศาสตราจารย์ศุภสิทธิ์ คนใหญ่ อาจารย์ประจำรายวิชา 193434 GEOGRAPHIC INFORMATION SYSTEM IN WATER RESOURCES ENGINEERING ได้เข้าชี้แจงต่อที่ประชุมถึงรายละเอียดเหตุผลความจำเป็นสำหรับรายวิชาดังกล่าวซึ่งมีคะแนนเฉลี่ย 4.00

รองคณบดีฝ่ายวิชาการได้ชี้แจงต่อที่ประชุมถึงรายละเอียดเหตุผลความจำเป็นสำหรับรายวิชาที่มีคะแนนเฉลี่ย 4.00 จำนวน 2 รายวิชา คือ รายวิชา 191498 CIVIL ENGINEERING PRE-PROJECT และ EN114998 Civil Engineering Pre-project (รายวิชาเดียวกันต่างหลักสูตร) และรายวิชาที่มีคะแนนเฉลี่ยต่ำกว่า 1.25 จำนวน 1 รายวิชา คือ รายวิชา EN113303 Structural Analysis

หัวหน้าสาขาวิชาวิศวกรรมไฟฟ้าได้ชี้แจงต่อที่ประชุมถึงรายละเอียดเหตุผลความจำเป็นสำหรับรายวิชาที่มีคะแนนเฉลี่ยต่ำกว่า 1.25 จำนวน 2 รายวิชา (รายวิชาเดียวกันต่างหลักสูตร) คือ รายวิชา 192202 ELECTRIC CIRCUITS และรายวิชา EN211100 Electric Circuits

หัวหน้าสาขาวิชาวิศวกรรมเกษตรได้ชี้แจงต่อที่ประชุมถึงรายละเอียดเหตุผลความจำเป็นสำหรับรายวิชาที่มีคะแนนเฉลี่ย 4.00 จำนวน 1 รายวิชา คือ รายวิชา 193491 AGRICULTURAL ENGINEERING SEMINAR

หัวหน้าสาขาวิชาวิศวกรรมเคมีได้ชี้แจงต่อที่ประชุมถึงรายละเอียดเหตุผลความจำเป็นสำหรับรายวิชาที่มีคะแนนเฉลี่ย 4.00 จำนวน 1 รายวิชา คือ รายวิชา 197362 BIOMASS CONVERSION TECHNOLOGY

หัวหน้าสาขาวิชาวิศวกรรมคอมพิวเตอร์ได้ชี้แจงต่อที่ประชุมถึงรายละเอียดเหตุผลความจำเป็นสำหรับรายวิชาที่มีคะแนนเฉลี่ย 4.00 จำนวน 1 รายวิชา คือ รายวิชา 198461 MICROCONTROLLERS และรายวิชาที่มีคะแนนเฉลี่ยต่ำกว่า 1.25 จำนวน 1 รายวิชา คือ รายวิชา 198499 COMPUTER ENGINEERING PROJECT

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบรับรองผลการศึกษา ระดับปริญญาตรี และให้ รองคณบดีฝ่ายวิชาการดำเนินการต่อไป**

**5.5 ขออนุมัติเปิดรายวิชาเปลี่ยนแปลงใหม่**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมอุตสาหการมีความประสงค์ขออนุมัติเปิดรายวิชาเปลี่ยนแปลงใหม่ ระดับปริญญาตรี จำนวน 1 รายวิชา คือ รายวิชา EN 413103 การวางแผนและการควบคุมการผลิต (Production Planning and Control) 3(3-0-6) หน่วยกิต โดยขอเปลี่ยนแปลงเงื่อนไขรายวิชาและคำอธิบายรายวิชา ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 10-19/2562 เมื่อวันที่ 29 พฤศจิกายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้รองคณบดีฝ่ายวิชาการดำเนินการต่อไป**

**5.6 (ร่าง) ประกาศคณะวิศวกรรมศาสตร์ เรื่อง การเตรียมความพร้อมด้านภาษาอังกฤษก่อนเข้าศึกษาในหลักสูตรวิศวกรรมศาสตรบัณฑิต หลักสูตรนานาชาติ**

รองคณบดีฝ่ายวิชาการได้เสนอต่อที่ประชุมว่า เพื่อเป็นการเตรียมความพร้อมด้านทักษะภาษาอังกฤษสำหรับผู้เข้าศึกษาหลักสูตรวิศวกรรมศาสตรบัณฑิต หลักสูตรนานาชาติ ฝ่ายวิชาการจึงได้จัดทำ (ร่าง) ประกาศคณะวิศวกรรมศาสตร์ เรื่อง การเตรียมความพร้อมด้านภาษาอังกฤษก่อนเข้าศึกษาในหลักสูตรวิศวกรรมศาสตรบัณฑิต หลักสูตรนานาชาติ มีผลบังคับใช้สำหรับผู้เข้าศึกษาตั้งแต่ปีการศึกษา 2563 เป็นต้นไป โดยการอบรมเตรียมความพร้อมด้านภาษาอังกฤษก่อนเข้าศึกษา อาจสามารถลงทะเบียนเรียนในภาคการศึกษาปกติ และสามารถนับหน่วยกิตเป็นรายวิชาศึกษาทั่วไปได้ และได้อยู่ในระหว่างการดำเนินการหารือกับมหาวิทยาลัยขอนแก่น ทั้งนี้ (ร่าง) ประกาศฯ ได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 10-19/2562 เมื่อวันที่ 29 พฤศจิกายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**ที่ประชุมมีข้อคิดเห็นและข้อเสนอแนะ ดังนี้**

* การเพิ่มเติมหลักเกณฑ์หรือแนวปฏิบัติสำหรับผู้เข้าศึกษาอาจเป็นสาเหตุให้ผู้ที่สนใจเข้าศึกษาต่อในหลักสูตรวิศวกรรมศาสตรบัณฑิต หลักสูตรนานาชาติ คณะวิศวกรรมศาสตร์ลดลงได้
* กรณีผู้เข้าศึกษาต้องมีค่าใช้จ่ายเพิ่มเติมในการดำเนินการทดสอบภาษาอังกฤษ หรืออบรมเตรียมความพร้อมด้านภาษาอังกฤษก่อนเข้าศึกษา อาจส่งผลกระทบทั้งด้านการบังคับใช้ และข้อกำหนดหากผู้เข้าศึกษาไม่ปฏิบัติตามหลักเกณฑ์
* หากไม่ดำเนินการตรวจวัดผลคะแนนการทดสอบภาษาอังกฤษหรือเตรียมความพร้อมด้านภาษาอังกฤษก่อนเข้าศึกษา อาจส่งผลกระทบกับหลักสูตรนานาชาติ และชื่อเสียงของคณะฯ ในระยะยาว

**มติ ที่ประชุมพิจารณาแล้วมีมติเห็นชอบ (ร่าง) ประกาศคณะวิศวกรรมศาสตร์ เรื่อง การเตรียมความพร้อมด้านภาษาอังกฤษก่อนเข้าศึกษาในหลักสูตรวิศวกรรมศาสตรบัณฑิต หลักสูตรนานาชาติ โดยมีข้อเสนอแนะ ดังนี้**

* **วรรคแรก ให้นำข้อความ “เกี่ยวกับการรับนักศึกษาเข้าศึกษา” ออก**
* **ข้อ 7 จาก “ถือเป็นที่สิ้นสุด” ให้แก้ไขเป็น “ถือเป็นที่สุด”**

**ทั้งนี้ ให้รองคณบดีฝ่ายวิชาการดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล - ไม่มี -**

**ระเบียบวาระที่ 7 เรื่องติดตามผลการดำเนินงานตามยุทธศาสตร์และการพัฒนาระบบคุณภาพ - ไม่มี -**

**ระเบียบวาระที่ 8 เรื่องอื่น ๆ**

**8.1 เปลี่ยนแปลงเวลาการประชุมคณะกรรมการประจำคณะวิศวกรรมศาสตร์ ในคราวประชุม** **ครั้งที่ 14-23/2562 วันพฤหัสบดีที่ 26 ธันวาคม 2562**

ประธานได้แจ้งที่ประชุมว่าได้เปลี่ยนแปลงเวลาการประชุมคณะกรรมการประจำคณะวิศวกรรมศาสตร์ ในคราวประชุมครั้งที่ 14-23/2562 วันพฤหัสบดีที่ 26 ธันวาคม 2562 จากเดิมเวลา 13.30 น. เปลี่ยนเป็นเวลา 11.30 น. จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา 13.20 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นางสาวอารีย์วรรณ ละม้ายพันธ์**

**นายภาณุพงศ์ ต.ประเสริฐ**

**ผู้ช่วยเลขานุการที่ประชุม**